21/01/2010 | Administración LocalMunicipal
Malpica de Bergantiños
Secretaría
Ordenanza reguladora do servizo publico de recollida e tratamento de residuos sólidos urbanos do Concello de Malpica de Bergantiños

Ó non terse presentado reclamacións durante o prazo de exposición ó público, queda automáticamente elevado a definitivo o acordo plenario inicial aprobatorio da ordenanza reguladora do servicio público de recollida e tratamento de residuos sólidos urbanos do Concello de Malpica de Bergantiños cuxo texto definitivo se fai público en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: “ORDENANZA REGULADORA DO SERVIZO PÚBLICO DE RECOLLIDA E TRATAMENTO DE RESIDUOS SÓLIDOS URBANOS DO CONCELLO DE MALPICA DE BERGANTIÑOS EXPOSICIÓN DE MOTIVOS. A presente ordenanza dítase polo Concello de Malpica de Bergantiños sobre a base do título competencial xenérico atribuído polo artigo 2 da Lei 7/1985, do 2 de abril, de bases de réxime local, a potestade regulamentaria e de autoorganización recoñecida no art.4.1. a) da mesma norma e a atribución de competencias especificamente recollidas nos artigos 25.2, 86.3 e 26 da mesma lei e os artigos 295 e 296 da Lei 5/1997, do 22 de xullo, da administración local de Galicia, que veñen establecer que, en todo caso, o municipio exercerá competencias, nos termos que sinale a lexislación do Estado ou da comunidade autónoma sobre a recollida e tratamento do lixo, declaran a reserva dos servizos de recollida, tratamento e aproveitamento de residuos en favor das entidades locais e configuran o servizo como esencial e de prestación obrigatoria para os Concellos de máis de 5.000 habitantes de acordo co establecido nos artigos 20 da Lei 10/1998, do 21 de abril, de residuos e 5 da Lei 10/2008, do 3 de novembro, de residuos de Galicia. A Lei 10/1998, do 21 de abril, de residuos, impuxo ás entidades locais algunhas obrigas en materia de residuos que supuxeron unha modificación do réxime xeral establecido na Lei 7/1985 reguladora das bases de réxime local. Así, atribúese de forma xenérica ás entidades locais, como servizo obrigatorio, a recollida, o transporte e a eliminación dos residuos urbanos. Igualmente obrígase ós municipios de máis de 5.000 habitantes a implantar sistemas de recollida selectiva de residuos a partir do ano 2001, o que deu lugar á modificación do artigo 26.2. b) da Lei 7/1985, reguladora das bases do réxime local, para adaptarse á Lei 10/98 de residuos. Tamén resulta imprescindible ter en conta a lexislación na materia de residuos da comunidade autónoma, cuxa norma principal é a Lei 10/2008, de 3 de novembro, de residuos de Galicia. TÍTULO I.–DISPOSICIÓNS XERAIS CAPÍTULO I.–OBXECTO E DEFINICIÓNS Artigo 1.º Obxecto.1. É obxecto da presente ordenanza establecer o réxime xurídico da ordenación e vixilancia da recollida e posterior tratamento e aproveitamento dos residuos sólidos urbanos.2. A recollida e posterior tratamento de residuos urbanos comprende todos aqueles servizos encamiñados a dar a estes o destino máis axeitado e de acordo coas súas características para a protección da saúde humana, os recursos naturais e o medio ambiente, abarcando: – As operacións de recollida selectiva, almacenaxe, transporte, tratamento e, no seu caso, eliminación. – As operacións que sexan necesarias para a súa reutilización, recuperación ou reciclaxe. Artigo 2.º O servizo. O servizo de recollida, tratamento e aproveitamento dos residuos sólidos urbanos constitúese como un servizo público de prestación e de recepción obrigatoria en todo o termo municipal. A súa xestión levarase a cabo a través das formas de xestión directas ou indirectas previstas na lexislación vixente. Artigo 3.º. Residuos sólidos urbanos.1. Por residuos sólidos urbanos ou municipais enténdese calquera susbtancia ou obxecto do cal se desprende o seu posuidor en virtude das disposicións en vigor dentro do termo municipal, comprendendo os residuos de orixe domiciliaria, os comerciais, de oficinas e de servizos, os sanitarios, o abandono de animais domésticos mortos, mobles, enseres domésticos e electrodomésticos, vehículos abandonados, os procedentes de traballos propios de xardinaría ou de zonas verdes, de limpeza de vías públicas, áreas recreativas e praias, os procedentes de mercados, feiras, festexos ou actos similares e, en xeral, cantos residuos cuxa recollida, transporte, almacenamento, tratamento e depósito controlado sexa competencia do Concello.2. Queda excluída do ámbito desta ordenanza os residuos perigosos cualificados así pola lexislación básica do Estado ou da comunidade autónoma. Estes residuos regularanse pola súa normativa específica o mesmo que os radioactivos, as augas residuais, os produtos contaminantes e calquera outra clase de materia que se rexa por disposicións especiais. Exclúense tamén deste servizo obrigatorio, na forma establecida na lexislación vixente e, en concreto nesta ordenanza, os residuos de tipo industrial, de construción, sanitarios, tóxicos e perigosos, agrícolas, os cadáveres ou restos de animais mortos procedentes de vacarizas, cortes e currais de gando e aves que terán que ser xestionados de acordo coa normativa vixente e todos aqueles cuxa xestión esixa a adopción de especiais medidas hixiénicas, profilácticas ou de seguridade.4. Para todos os efectos os residuos municipais terán sempre un titular responsable, calidade que lle corresponderá ó produtor, posuidor ou xestor destes. Unha vez entregados os residuos para a súa xestión, de conformidade coas prescricións contidas nesta ordenaza e demais normativa aplicable, o Concello adquire a propiedade sobre estes quedando os produtores, posuidores ou xestores exentos de responsabilidade polos danos que tales residuos puideran causar.5. Os posuidores de residuos municipais cuxa xestión obrigatoria lle corresponda ó Concello e os entreguen a un terceiro non autorizado por este, serán responsables solidarios con ese terceiro de calquera prexuízo que puidera derivarse, e responderán solidariamente das sancións que se puideran impoñer.6. Dos danos que se produzan nas operacións de xestión pola entrega con mala fe dos residuos ou da falta de información dos residuos entregados, será responsable o produtor ou o axente que efectuase a entrega. Artigo 4.º Recollida de residuos sólidos urbanos.1. A recollida de residuos sólidos será establecida polo Concello, cos itinerarios, a frecuencia e o horario que se consideren oportunos, e prestarase ben, directamente, pola administración municipal, ou ben, a través da concesión administrativa a unha empresa privada.2. Da recepción dos residuos sólidos urbanos farase cargo o persoal do servizo municipal ou, no seu caso, da empresa concesionaria.3 Ningunha persoa física ou xurídica poderá dedicarse á recollida, transporte ou aproveitamento dos residuos sólidos urbanos, sexa calquera que sexa a súa natureza (papel, cartón, madeira, vidros, plásticos, pilas e baterías) sen a previa concesión ou autorización municipal, ou, nos casos previstos pola lexislación vixente, sen a previa autorización da administración competente. Artigo 5.º Tratamento e aproveitamento. O tratamento e o aproveitamento dos residuos sólidos urbanos levarase a cabo a través das formas previstas no artigo 2.º. CAPÍTULO II.–DEREITOS E OBRIGAS Artigo 6.º Dereitos dos usuarios.1. Son dereitos dos usuarios: a) Esixir a prestación deste servizo público. b) Utilizar, de acordo co que se dispón nesta ordenanza, o devandito servizo. c) Ser informado, previa petición razoada, dirixir solicitudes, reclamacións e suxestións ao Concello, en relación coas cuestións que suscite a prestación do servizo. d) Denunciar as anomalías e infraccións que coñezan, debendo informárselles das actuacións practicadas.2. Son deberes dos usuarios: a) Cumprir as prescricións previstas nesta ordenanza e nas normas complementarias desta que se diten polo Concello, especialmente as relativas á separación de residuos susceptibles de aproveitamento tales como papel, cartón, vidros, latas, pilas etc. b) Cumprir as indicacións que, no exercicio das competencias que lles atribúe esta ordenanza, realicen os órganos de xestión do servizo. c) Aboar as taxas previstas nas ordenanzas fiscais como contrapartida á prestación do servizo. d) Aboar os gastos ocasionados polas execucións subsidiarias que o Concello se vexa obrigado a realizar no seu nome. e) Aboar as multas que, por infracción á ordenanza, se lles impoñan.3. O Concello poderá acudir á vía de constrinximento para resarcirse dos gastos ou cobrar as taxas e multas a que se refire o número anterior. Artigo 7.º. Obrigas do Concello. Son obrigas do Concello: 1. A prestación do servizo de recollida domiciliaria de lixo, tratamento e aproveitamento dos residuos sólidos urbanos.2. Promover a colaboración cidadá para a óptima separación en orixe e recollida selectiva de residuos municipais mediante campañas informativas e divulgativas dirixidas tanto á poboación en xeral como ós axentes sociais representativos. O Concello poderá asinar convenios de colaboración con sectores de actividade representativa e grandes produtores co fin de conseguir unha óptima xestión de residuos municipais. TÍTULO II.–NORMAS REGULADORAS DO SERVIZO DE RECOLLIDA DO LIXO CAPÍTULO I.–NORMAS A SEGUIR POLOS USUARIOS Artigo 8.º. Depósito dos residuos.1. O depósito dos residuos de orixe doméstica ou domiciliaria, así coma dos xerados en comercios, oficinas e servizos, farase obrigatoriamente no tipo de recipientes normalizados que en cada caso sinale o Concello, e que serán subministrados por este ou polo concesionario do servizo en número suficiente para atender ás necesidades dos usuarios. O seu depósito nos colectores realizarase en bolsas cerradas, difíciles de esgazar. Os comerciantes que polo volume de lixo precisen dun maior número de colectores dos subministrados, deberán adquirilos pola súa conta, se ben estes deberán ser homologados polo Concello.2. Os usuarios de tales recipientes teñen a obriga de conservalos en adecuadas condicións de hixiene, e non poderán ser lavados na vía pública.3. Os titulares de establecementos que manexen ou utilicen produtos perecedoiros deberán depositar os residuos en colectores individuais e non poderán usar os comunitarios. Para a recollida selectiva, o papel, vidro e demais residuos para os que se estableza unha recollida selectiva depositaranse directamente nos colectores específicos para cada tipo de material.4. As caixas de cartón de grandes dimensións deben ser despezadas e empaquetadas correctamente fronte ao portal do establecemento, ocupando o menor espazo posible e nos días indicados polo Concello para o caso de que se estableza a recollida destes residuos fóra dos colectores específicos por non permitir polas dimensións a súa utilización.5. Nos supostos de que os establecementos comerciais xeren un elevado número de residuos urbanos asimilables, o Concello poderá esixir a instalación dun sistema de compactación previo dos residuos, que se depositarán nos recipientes normalizados. Artigo 9.º. Obriga de depósito nos colectores.1. Nas zonas en que existan recipientes normalizados, o usuario depositará neles os residuos, e o persoal do vehículo colector baleirará o contido dos recipientes no camión e depositaraos baleiros onde se encontraban.2. O lixo e os desperdicios serán depositados en bolsas pechadas e non poderán ser deixados nos colectores ou na vía pública antes das 19.00 horas e despois das 22.00 horas. O papel-cartón poderá depositarse a calquera hora do día nos colectores específicos situados na vía pública para este fin. O vidro e os envases e embalaxes lixeiros depositaranse ó longo do día, entre as 08.00 e as 22.00 horas, nos colectores específicos situados na vía pública para este fin.3. Prohíbese depositar o lixo os domingos e os festivos e nas datas que o Concello indique como inhábiles do servizo mediante bando ou resolución da Alcaldía.4. Queda prohibido o depósito de residuos diferentes ós establecidos para cada colector. O Concello informará ós cidadáns sobre o correcto uso de cada colector. Queda prohibido o abandono ou manipulación de residuos non expresamente autorizados polo servizo na vía pública ou fóra dos lugares e horarios establecidos. Os infractores quedan obrigados a retirar os residuos e limpar a zona que ensuciaran, sen prexuízo das sancións a que deran lugar.5. O Concello, mediante resolución da Alcaldía, cuxo contido deberá ser publicitada mediante bando co posibilidade da inserción dun anuncio ou noticia nun dos medios de comunicación social de maior difusión no Concello, poderá establecer concrecións nas datas e nos horarios nos que se permite depositar o lixo para zonas concretas, en función das necesidades do servizo.6. En virtude de convenio ou segundo estableza o réxime regulador da forma da xestión do servizo de recollida dos residuos, poderase acordar un horario diferente, ó que se lle dará a publicidade sinalada no apartado anterior. CAPÍTULO II.–RECOLLIDA SELECTIVA, SITUACIÓN E LIMPEZA DOS COLECTORES, SITUACIÓNS ESPECIAIS, MERCADOS DE POSTOS AMBULANTES, FEIRAS E FESTAS, AMPLIACIÓN DO SERVIZO A NOVAS EDIFICACIÓNS OU URBANIZACIÓNS Artigo 10.º. Recollida selectiva.1. A recollida selectiva levarase a cabo en camións específicos para cada tipo de residuo, de xeito que os horarios e frecuencias serán tamén independentes, ou ben mediante camións que permitan a separación dos residuos.2. Para a recollida do papel-cartón (colectores azuis), utilizaranse camións provistos dun po que facilite o baleirado dos colectores tipo iglú. O horario establecido variará segundo as necesidades, pero sempre en horario de día.3. No caso da recollida de vidro (colectores verdes claro), levarase a cabo mediante camións provistos dun po que facilitará o baleirado dos colectores tipo iglú. O vidro depositado nestes colectores deberá ir limpo, sen líquido nin tapóns. Ademais non se admitirá vidro que non proceda de envases, é dicir, o cristal de ventás, espellos, etc., non se guindará a este tipo de colector.4. A recollida de envases e embalaxes lixeiros (colectores amarelos), efectuarase con camións recolectores exclusivos para esta recollida, ou que teñan corpatimentos que impida a mistura con residuos doutra clase. Os envases e as embalaxes non recollidos nos colectores de papel-cartón e vidro, levaranse ao colector de envases, que estará provisto dunha tapa pechada, que só deixará guindar de forma independente os envases e as embalaxes, é dicir, sen bolsa, para evitar que se depositen nestes colectores outros tipos de residuos. Os residuos de envases e as embalaxes serán latas (de refrescos, conservas e outros consumibles domésticos e tapóns metálicos) briks, botellas e embalaxes de plástico (bandexas plásticas de galletas, pasteis, bomóns, bolsas de plástico e plástico de envoltorio con borbullas de aire, bolsas tipo rede de aire, film transparente, tapóns de plástico, botellas de plástico, envases de maquillase, cremas ou tubos pasta de dentes e similares) e outros envases de aluminio ou polispán.5. A frecuencia da recollida do lixo enumerado nos apartados 2, 3, 4 e 8 determinarase pola alcaldía. No caso de que o servizo se xestione indirectamente terá que preverse no prego de cláusulas administrativas que regule a adxudicación da concesión do servizo a frecuencia coa que se deberá prestar este.6. A recollida de materia orgánica levarase a cabo nos colectores de cor verde escura e realizarase en camións compactadores e en horario de noite para lles evitar molestias aos veciños. A frecuencia da recollida do lixo de materia orgánica será diaria, agás os domingos e festivos, no solo que segundo o planeamento urbanístico municipal teña a consideración de solo urbano consolidado. Calquera excepción respecto a isto requirirá autorización municipal. No caso de que o servizo se xestione indirectamente terá que preverse no prego de cláusulas administrativas que regule a adxudicación da concesión do servizo a frecuencia coa que se deberá prestar este.7. As operacións que comprende a recollida selectiva son: a) Traslado e baleirado dos colectores, devolvéndoos, unha vez baleiros, ós puntos debidamente colocados e suxeitos. b) Retirada dos restos vertidos na vía pública como consecuencia do anterior. c) Limpeza dos colectores. d) Transporte e descarga dos residuos ó punto limpo que determine o Concello.8. O Concello poderá impulsar a recollida selectiva específica doutros residuos como téxtiles, aceites usados, teléfonos móbiles, madeiras, etc., instalando colectores especiais ou puntos de achega destes. Artigo 11.º. Situación dos colectores.1. Os colectores estarán situados na vía pública naqueles lugares que se determinen pola administración municipal, podendo establecer esta vaos ou reservas de espazos para a manipulación dos colectores, prohibíndose o estacionamento de vehículos de forma que interfira as operacións de carga e descarga dos colectores e o seu uso polos usuarios.2. Queda prohibido desprazar os colectores do seu lugar de colocación. Tan só o Concello ou a empresa concesionaria do servizo coa autorización expresa do alcalde ou concelleiro delegado poderán proceder ao desprazamento dos colectores dos seus lugares habituais.3. Queda prohibido o depósito de lixo por riba da capacidade do colector, de tal forma que impida o cerramento completo deste. Artigo 12.º. Limpeza dos colectores. As operacións de lavado e limpeza que, no seu caso, esixan os recipientes normalizados, serán efectuados periodicamente polo Concello ou pola empresa concesionaria do servizo. O lavado e a desinfección dos colectores de recollida realizarase coa mínima frecuencia de tres veces ó ano. Artigo 13.º. Situacións especiais.1. Nos centros públicos ou privados, mercados, galerías de alimentación, centros sanitarios, etc., a recollida efectuarase polo servizo municipal ou pola empresa concesionaria.2. Se unha entidade pública ou privada tivese, por calquera causa, que desprenderse de residuos sólidos en cantidades maiores ás que constitúe a produción diaria normal e non de forma frecuente, non deberá presentalos conxuntamente cos residuos habituais. Neste caso, a entidade poderá dispor o seu transporte ó punto limpo municipal ou planta de transformación, previo pagamento das taxas correspondentes, de existir, ou ben solicitar do servizo de recollida ou da empresa concesionaria a súa retirada, aboando os custos correspondentes.3. Poderanse fixar zonas, locais, industrias ou establecementos onde se asignen colectores de uso exclusivo da actividade.4. Os usuarios que dispoñan de colectores de uso exclusivo e retornable, colocarannos nas beirarrúas no horario de recollida para que sexan recollidos e unha vez baleirados retiraranos da vía pública.5. Na tempada de verán (xullo, agosto e setembro) o servizo de recollida terá necesariamente que ser reforzado para que o incremento estacional da poboación non diminúa a calidade da prestación do servizo. Artigo 14.º. Mercados de postos ambulantes, feiras e festas. Para o caso de que o servizo se preste mediante xestión indirecta o Concello comunicaralle á empresa concesionaria, con antelación, calquera actividade extraordinaria que supoña un incremento da xeración de residuos. Para estes supostos o servizo será reforzado. Artigo 15.º. Novas edificacións e urbanizacións.1. Nas novas urbanizacións ou edificacións non se colocarán colectores na vía pública para a súa recollida polo servizo municipal, nin se recollerán os residuos ata que non se acredite a obtención da correspondente licenza de primeira ocupación ou, no seu caso, a acta de recepción da urbanización. Ata que non se acrediten estes aspectos a xestión de residuos correrá a cargo do titular da obra.2. Na correspondente licenza urbanística de edificación e urbanización nova poderase obrigar ó titular desta á realización, pola súa conta, as obras neceserarias para a instalación dos correspondentes colectores e á adquisición dos mesmos, que terán que ser homologados polo Concello. CAPÍTULO III.–RESIDUOS INDUSTRIAIS, TERRAS E ENTULLO, COLECTORES DE RESIDUOS DE OBRA, MOBLES, APARELLOS E OBXECTOS INÚTILES, VEHÍCULOS ABANDONADOS, ANIMAIS MORTOS, RESIDUOS CLÍNICOS E OUTROS RESIDUOS Artigo 16.º. Residuos industriais.1. Serán considerados residuos industriais especiais aqueles que polas súas características non poidan ser clasificados como inertes ou asimilables aos residuos urbanos e, en xeral, os que presenten un risco potencial para a saúde pública ou para o medio.2. Os produtores e posuidores de residuos industriais especiais estarán obrigados á adopción de cantas medidas sexan necesarias para asegurar que o transporte, tratamento, eliminación ou, no seu caso, aproveitamento, se realice sen risco para as persoas.3. Para a retirada, depósito e transporte dos residuos industriais deberán observarse as prescricións da normativa autonómica e estatal cando non sexan asimilables aos residuos sólidos urbanos, e deberán contar co servizo de xestores de residuos autorizados. Artigo 17.º. Terras e entullo.1. Queda terminantemente prohibido depositar nos recipientes normalizados as terras e entullo procedentes de calquera clase de obra.2. Os pequenos cascallos que resulten asimilables no sistema de eliminación e tratamento de lixo adoptado polo municipio poderán ser depositados no punto limpo municipal ou nunha planta de transformación, segundo determine o Concello.3. Poderá autorizarse a vertedura de entullo non asimilable nos terreos que propoña o solicitante, sempre que se trate de material inerte, exista un estudo de impacto ambiental e conte co informe favorable dos/as técnicos/as municipais.4. Nos supostos de utilización de entullo ou terras para recheos ou utilización en terreos particulares, deberá solicitarse previamente a preceptiva licenza municipal, acompañando, no seu caso, unha memoria sobre o impacto ambiental.5. Queda prohibido acumular produtos perecedoiros en solares ou terreos.6. Prohíbese depositar na vía pública toda clase de entullo ou restos de materiais procedentes de obras de construción e remodelación de edificios ou de obras realizadas no seu interior, sexa na totalidade ou nalgunha das vivendas.7. Igualmente queda prohibido almacenar na vía pública, fóra dos límites do valo protector das obras, materiais de construcción tales como area, ladrillos, cemento, etc., así como a súa manipulación. Artigo 18.º. Colectores de residuos de obras.1. Os residuos e materiais do artigo anterior só se poderán almacenar na vía pública, utilizando para isto colectores adecuados. En todo caso, deberase respectar a normativa municipal aplicable.2. A colocación de colectores requirirá autorización municipal, previo aboamento das taxas correspondentes.3. Cando os colectores se atopen cheos de entullo procederase, nun prazo non superior a vinte e catro horas, á súa retirada e substitución por outros baleiros. Para estes efectos os materiais depositados non poderán exceder, en ningún caso, o plano delimitado polas arestas superiores do colector, e está prohibido o uso de suplementos ou engadidos para aumentar a capacidade do recipiente. En caso de incumprimento, o Concello poderá retirar o colector, que unha vez baleiro quedará en depósito, logo do pagamento dos gastos aos que ascenda a retirada, transporte e vertido.4. Os colectores deberán ser retirados os venres, antes das 20.00 horas, e non poderán volver a seren instalados antes das 8.00 horas do luns. No caso de que houbese días festivos na semana, tamén deberán ser retirados os colectores.5. A empresa propietaria do colector de obra, o titular da licenza de obra, o construtor ou contratista, os promotores, propietarios da obra e, no seu caso, os que contrataran respoderán solidariamente do incumprimento das normas sobre a colocación dos colectores, podendo o Concello retirar ou ordenar o depósito do colector, imputándose solidariamente os custos destas actuacións. Tamén responderán dos danos causados ó pavimento e a outros elementos da vía pública, con independecia da obriga de comunicalo inmediatamente ó Concello. En ambos os casos, sen prexuízo das sancións que se puideran derivar. Artigo 19.º. Mobles, aparellos e obxectos inútiles.1. Queda prohibido depositar nos espazos públicos mobles, electrodomésticos ou equipos eléctricos, restos metálicos do fogar, cascallos de pequenas obras domésticas, pilas colchóns, roupa usada, pinturas, vernices ou disolventes, fluorescentes, aerosois, radriografías, aceites usados de cociña, aparellos e obxectos inútiles para que sexan retirados polos camións colectores da recollida domiciliaria.2. Queda prohibido colocar na vía pública obxectos para reserva de espazo.3. Queda prohibido ter como expositores na vía pública vehículos ou calquera outro dispositivo. Así mesmo, tamén queda prohibido utilizar a vía pública como exposición de alimentos ou materiais. Estes artigos terán a consideración de residuos ou obxectos inútiles abandonados na vía pública, polo que poderán ser requisados por persoal municipal.4. As persoas que desexen desprenderse dos residuos sinalados no parágrafo primeiro deste artigo poderán facer uso do punto limpo que determine o Concello nos días da semana e horario que determine, si así o establece o Concello. Neste último caso os residuos acercaranse na data e hora indicada polo Concello para a súa recollida ata o colector máis próximo, intentando depositalos a noite anterior á recollida, e nun lugar que non entorpeza ós viandantes e ó tráfico. Todo esto sen prexuízo do previsto no punto 8 do artigo 10.º desta ordenanza. Artigo 20.º. Vehículos abandonados.1. Queda prohibido o abandono de vehículos nas vías públicas. Entenderanse como vehículos abandonados aqueles que teñan condición de residuo urbano segundo a lexislación sobre tráfico, circulación de vehículos a motor e seguridade vial.2. Os propietarios de vehículos abandonados que requiran a condición de residuo urbano sufragarán os custos derivados das operacións de limpeza da vía pública, recollida e traslado ó depósito e ó centro autorizado de recepción e descontaminación correspondente, con independecia das sancións que correspondan. Artigo 21.º. Animais mortos.1. Queda prohibido o depósito de animais domésticos mortos nos colectores de residuos, así coma o seu abandono nas vías públicas e a súa inhumación ou enterramento no termo municipal.2. A retirada de animais domésticos mortos na vía pública será competencia do servizo municipal de limpeza, ou da empresa concesionaria do servizo. Para desprenderse dos animais domésticos mortos o seu posuidor poñerase en contacto cos servizos do Concello ou do concesionario, sendo preciso que sexan entregados en bolsas resistentes que poidan ser perfectamente pechadas. Artigo 22.º. Residuos clínicos.1. Para os efectos desta ordenanza, consideraranse residuos clínicos: • Os procedentes de vendaxes, gasas, algodón, xiringas, restos de medicamentos ou os seus envases, tubos de ensaio, etc. • En xeral, todo residuo que se produza en clínicas, sanatorios, hospitais, laboratorios e demais establecementos sanitarios de carácter análogo.2. Os residuos procedentes de centros sanitarios deben estar debidamente envasados e pechados, utilizando para isto recipientes normalizados.3. En ningún caso se permitirá o depósito ou vertido de materiais radioactivos, nin de restos patolóxicos.4. Non se autorizará o vertido no termo municipal; este deberá facerse nos puntos autorizados pola comunidade autonóma. Queda prohibido o seu depósito nos colectores ou nas papeleiras municipais. Artigo 23.º. Outros residuos.1. Inclúense neste epígrafe outros residuos non sinalados nesta ordenanza ou aqueles que, procedendo de actividades comerciais, esixan unha recollida, transporte e tratamento selectivo por razón das condicións anormais en que pudieran encontrarse.2. Non se permitirá o vertido dos residuos sinalados no parágrafo anterior nin de produtos químicos, materias graxas, oleaxinosas, líquidos e calquera outro material non asimilable ou que sexa propio de vertedoiros industriais ou especiais. CAPÍTULO IV.–OUTRAS PROHIBICIÓNS Artigo 24.º. Prohibicións. Queda expresamente prohibido: 1. O abandono de cadáveres de animais, cuxo tratamento e eliminación axustarase á normativa xeral sanitaria.2. Depositar bolsas ou residuos soltos fóra dos colectores o nunha vía pública. Os residuos de escasa entidade depositaranse nas papeleiras.3. A incineración incontrolada de residuos sólidos, industriais ou de calquera tipo polos usuarios, agás nos supostos legais e sempre que conten coa autorización do órgano competente.4. O depósito de entullo e toda clase de residuos urbanos en terreos ou zonas non autorizadas polo Concello, sendo responsable do incumprimento as persoas que o realicen e, no caso de seren transportados en vehículos, as persoas que sexan titulares destes.5. Depositar nos recipientes normalizados o entullo procedentes de calquera clase de obra.6. A manipulación dos residuos, unha vez depositados nos colectores ou lugares de depósito.7. Instalar trituradores de residuos conectados á rede de saneamento.8. Verter aceites ou outros líquidos de motor ou restos de animais á rede de saneamento.9. Depositar os residuos sen levar a cabo a separación correspondente segundo o tipo de colector ou depósito.10. Depositar residuos líquidos, ou susceptibles de licuarse, que poidan producir lixiviación nos colectores ou na vía pública, nin materiais de combustión ou que conteñan elementos inflamables, explosivos, nocivos ou perigosos.11. Depositar residuos nos colectores sen bolsa, cando se esixa esta, ou no interior de caixas ou paquetes ou a granel. TITULO III.–TRATAMENTO DE RESIDUOS Artigo 25.º. Competencia.1. Son de exclusiva competencia municipal o servizo de tratamento e aproveitamento de lixo e residuos urbanos.2. A xestión do servizo poderá facerse mediante xestión directa, por concesión, ou por calquera das fórmulas previstas na normativa sobre contratacións das administracións públicas.3. O Concello de Malpica de Bergantiños poderá establecer estacións de transferencia, ou plantas de eliminación de forma directa ou mediante convenios con outros municipios e/ou coa Xunta de Galicia. Artigo 26.º. Instalacións de eliminación e tratamento de residuos. As instalacións industriais para a eliminación e aproveitamento dos residuos, nas súas formas de compostaxe, reciclado, incineración, pirólise e pirofusión, etc; estarán ao que dispoñan as leis vixentes na materia. Artigo 27.º. Vertedoiros.1. Queda prohibido no ámbito do termo municipal o depósito e vertido de lixo e residuos en zonas distintas ás instalacións municipais destinadas para tal fin.2. Todo vertedoiro clandestino será clausurado inmediatamente, sen prexuízo das sancións ás que dese lugar. TÍTULO IV.–TIPIFICACIÓN DAS INFRACCIÓNS E RÉXIME SANCIONADOR CAPÍTULO I.–NORMAS XERAIS Artigo 28.º. Potestades de control. Denuncia de infraccións.1. O Concello, a través dos Servizos de Inspección e dos axentes da Policía municipal, denunciará cantas infraccións se produzan en relación coas normas da presente ordenanza, poñendo en coñecemento dos órganos competentes da comunidade autónoma ou da Administración do Estado os feitos que supoñan infraccións sobre as que teñan atribuída a competencia.2. Igualmente poderá denunciar as infraccións o persoal da empresa concesionaria, nos suposto de xestión indirecta do servizo.3. Toda persoa natural ou xurídica poderá denunciar ante o Concello as infraccións da presente ordenanza.4. Cando, a xuízo da Administración, a infracción puidera ser constitutiva de delito ou falta, o órgano administrativo daralle traslado inmediato ao Ministerio Fiscal, absténdose de continuar o procedemento sancionador en tanto a autoridade xudicial non se teña pronunciado. A sanción penal excluirá a imposición de sanción administrativa. Artigo 29.º. Responsabilidades.1. As responsabilidades derivadas do incumprimento das obrigas sinaladas na presente ordenanza serán esixibles non só polos actos propios, senón tamén polos daquelas persoas de quen se deba responder e polo proceder dos animais dos que se sexa propietario.2. Cando se trate de obrigas colectivas, a responsabilidade será atribuída á respectiva comunidade de propietarios ou habitantes do inmoble, cando non estea constituída e, para este efecto, as denuncias formularanse contra esta ou, no seu caso, contra a persoa que ostente a súa presentación.3. Cando non sexa posible determinar o grao de participación das persoas, físicas ou xurídicas, que interviran na realización da infracción, a responsabilidade será solidaria, sen prexuízo das accións en contra dos demais participantes por parte daqueles que fixesen fronte á responsabilidade común. Artigo 30.º. Infraccións administrativas.1. Sen prexuízo das condutas tipificadas como infraccións na lexislación sobre residuos e noutra normativa sectorial directamente aplicable, consideraranse infraccións administrativas en relación coas materias ás que se refire esta ordenanza, os actos ou omisións que contraveñan o establecido nas normas que integren o seu contido.2. As infraccións clasifícanse en leves, graves e moi graves, conforme se establece nos artigos seguintes e segundo ó previsto no artigo 140 do título XI da Lei 7/1985 do 2 de abril, reguladora das bases do réxime local, para a clasificación das infraccións. Artigo 31.º. Tipificación das infraccións.1. Infraccións leves: a) Depositar, abandonar, verter ou eliminar de forma incontrolada calquera tipo de residuo municipal na vía pública, praias ou lugares de baño, marxes dos ríos, estradas ou camiños e soares públicos ou privados cando pola súa entidade ou volume non mereza a consideración de grave ou moi grave. b) Depositar cigarros ou obxectos acesos en papeleiras ou colectores. c) Manipular ou seleccionar os cascallos ou residuos sólidos urbanos, producindo a súa dispersión, dificultando a súa recollida ou alterando os seus envases. d) Depositar os residuos sólidos urbanos nos colectores fóra do horario ou dos días establecidos nesta ordenanza. e) O depósito dos residuos por parte dos produtores ou posuidores para a súa recollida sen os envases ou preparación requiridos pola ordenanza ou as normas correspondentes ao tipo de residuo. f) Depositar os residuos sólidos urbanos (con bolsa) fóra dos colectores. g) Abandonar vasos, botellas ou toda clase de recipientes de líquidos na vía pública, se non é nos colectores adecuados ao material do que estean realizados. h) Incumprir as previsións desta ordenanza sobre os residuos dos animais domésticos mortos. i) Incumprir as normas contidas nesta ordenanza relativas á situación dos colectores, movéndoos da situación fixada polo Concello. j) Incumprir as normas contidas nesta ordenanza sobre a situación, uso, horario e identificación dos colectores de obra e depositar nos recipientes normalizados os cascallos procedentes de calquera clase de obra. k) A manipulación dos residuos, unha vez depositados nos colectores ou lugares de depósito. l) Depositar os residuos sen levar a cabo a separación correspondente segundo o tipo de colector ou depósito. m) Depositar residuos líquidos, ou susceptibles de licuarse, que poidan producir lixiviación nos colectores ou en vía pública, n) Depositar residuos nos colectores sen bolsa ou no interior de caixas ou paquetes ou a granel.2. Infraccións graves: a) Realizar calquera clase de manipulación sobre as papeleiras ou colectores, movelos, envorcalos ou arrancalos, así como calquera outro acto que deteriore a súa presentación ou as faga inutilizables para o uso para o que están destinados. b) Depositar os residuos de obra nos colectores de lixo común. c) Non retirar os colectores de obra nas datas e horario establecido. d) Depositar nos espazos públicos mobles, aparellos e obxectos inútiles para que sexan retirados polos camións colectores da recollida domiciliaria fóra do lugar e horas que indique o Concello. e) O abandono de vehículos nas vías públicas, unha vez adquiran a condición de residuos urbanos. f) O depósito de animais domésticos mortos nos colectores de residuos, así coma o seu abandono nas vías públicas, ou a súa inhumación en terreos de dominio público. g) A obstrución ó exercicio da actividade inspectora polo Concello. h) A instalación de cremadores ou incineradores domésticos ou trituradoras conectadas á rede de saneamento. i) O abandono de cadáveres de animais, cuxo tratamento e eliminación axustarase á normativa xeral sanitaria. j) Verter aceites ou outros líquidos de motor á rede de saneamento. k) Depositar nos colectores os residuos ós que se refire o capítulo III do título II desta ordenanza a non ser que sexa considerado por esta ordenanza como infracción leve ou moi grave. l) A comisión, durante un período de tres anos, de dúas ou máis infraccións leves sancionadas con carácter firme en vía administrativa.3. Infraccións moi graves: a) O depósito de residuos clínicos nos colectores ou nas papeleras. b) O vertido de produtos químicos, materias graxas, oleaxinosas, líquidos e calquera outro material non asimilable ou que sexa propio de vertedoiros industriais ou especiais. c) Non facilitarlles ós servizos muncipais información sobre a orixe, a cantidade e ou as características dos residuos que poidan ocasionar problemas na súa xestión ou proporcionar datos falsos. d) Queimar lixos. e) Dedicarse á recollida, transporte ou aproveitamento dos residuos sólidos urbanos, sexa calquera que sexa a súa natureza (papel, cartón, madeira, vidros, plásticos, pilas e baterías) sen a previa concesión ou autorización municipal, ou, nos casos previstos pola lexislación vixente, sen a previa autorización da administración competente. f) A comisión durante un período de tres anos de dúas ou máis infraccións graves sancionadas con carácter firme en vía administrativa. CAPÍTULO II.–PROCEDEMENTO SANCIONADOR E SANCIÓNS Artigo 32.º. Procedemento. Para impoñer unha sanción derivada dunha infracción recollida na presente ordenanza, deberá incoarse o oportuno expediente sancionador, que se tramitará conforme cos principios e procedemento regulado na Lei 30/1992, do 26 de novembro e o Real Decreto 1398/1993 do 4 de agosto, polo que se aproba o Regulamento do procedemento para o exercicio da potestade sancionadora. Artigo 33.º. Competencias sancionadoras.1. É órgano competente para a imposición das sancións o alcalde-presidente, sen prexuízo das delegacións que ó abeiro da lexislación de réxime local se leven a cabo.2. Ó inicio do procedemento sancionador, á vista da súa natureza, poñerase en coñecemento da Comisión Galega de Medio Ambiente, que poderá reclamar para si a tramitación deste se considera que a presunta infracción pon en perigo grave de degradación o medio ambiente galego. Artigo 34.º. Reparación de danos.1. Sen prexuízo da sanción, penal ou administrativa, que se impoña, o infractor estará obrigado á restitución das cousas e á reposición ao seu estado anterior, coa indemnización dos danos irreparables e os prexuízos causados no prazo que en cada caso se estableza na resolución correspodente.2. En todo caso, a restitución conleva a obriga de devolver á Administración a totalidade do beneficio ilicitamente obtido. Artigo 35.º. Execución forzosa das sancións.1. Tanto o importe das multas coma a reparación dos danos ocasionados pola infracción desta ordenanza poderán ser esixidos pola vía administrativa de constrinximento.2. No caso de se acordar a suspensión da multa ou as responsabilidades, o interesado estará obrigado a garantir o seu importe para que sexa efectiva a suspensión.3. Os órganos sancionadores poderán impoñer multas coercitivas cando transcurran os prazos sinalados no requirimento correspondente segundo ao disposto na normativa de procedemento sancionador, sen que a contía de cada unha delas poida superar o 20 % da multa máxima fixada para a infracción cometida, se os infractores non procederan á reposición ou á restauración na forma e prazos sinalados no correspondente requirimento. Artigo 36.º. Sancións.1. Consonte ao previsto no título XI da Lei 7/1985, do 2 de abril, sancionaranse de acordo co seguinte: • Infraccións leves: multa pecuniaria de ata 750 €. • Infraccións graves: multa pecuniaria de 751 ata 1.500 €. • Infraccións moi graves: multa pecuniaria de 1501 ata 3.000 €. 2. De conformidade co artigo 34.3 b) da Lei 10/1998, do 21 de abril, de residuos, as infraccións consistentes en depositar, abandonar, verter ou eliminar, de forma incontrolada e con incumprimento das normas de depósito e xestión sinaladas nesta ordenanza para diferentes tipoloxías de residuos poderán ser sancionadas con multa de ata 30.050,60 euros, de xeito que de ser considerada a infracción leve a súa sanción poderá chegar ata os 750 euros de multa, se é cualificada como grave ata 3.000 e se é cualificada como moi grave ata 30.050,60 euros. Artigo 37.º. Criterios de graduación. Para determinar a contía da sanción atenderase ás circunstancias concorrentes nos feitos que a motivaron, tales como natureza e gravidade da infracción, grao de intencionalidade e reincidencia -pola comisión no termo dun ano de máis dunha infracción da mesma natureza cando sexa declarada por resolución firme-, prexuízo causado, beneficio obtido, así como aqueles factores que poidan considerarse como atenuantes ou agravantes polas circunstacias do responsable. Artigo 38.º. Prescrición das infraccións.1. A prescrición das infraccións producirase, consonte ao previsto na Lei 30/1992: • Infraccións leves: 6 meses. • Infraccións graves: 2 anos. • Infraccións moi graves: 3 anos.2. O cómputo da prescrición axustarase ás regras contidas na Lei de réxime xurídico das administracións públicas e do procedemento administrativo común. Artigo 39.º. Responsabilidade solidaria.1. A responsabilidade será solidaria cando: a) O posuidor entregue os residuos a persoa física ou xurídica distinta da que determine o Concello. b) Cando sexan varios os reponsables e non sexa posible determinar o grao de participación. Artigo 40.º. Pagamento das sancións. As sancións poderanse facer efectivas dende o mesmo momento de recepción do boletín de denuncia ou da acta de inspección e, no seu defecto, da notificación posterior da denuncia polo instrutor do expediente a través das entidades bancarias colaboradoras do Concello, cunha bonificación do 30 por cento sobre a contía correspondente. O aboamento do importe da multa implica a terminación do procedemeneto unha vez concluído o prazo do trámite para formular alegacións sen que estas sexan realizadas, sen prexuízo da posibilidade de interpoñer os recursos procedentes. TÍTULO V.–RÉXIME TRIBUTARIO Artigo 41.º. Réxime tributario. O Concello, a través da súa ordenanza fiscal, establecerá as taxas que deberán aboar os usuarios do servizo como contraprestación a súa recepción, suxeitos pasivos e demáis elementos do tributo así como os supostos de non suxeción ó tributo dos suxeitos pasivos. Disposición derradeira. Esta ordenanza entrará en vigor unha vez transcorrido o prazo previsto no art.65.2. da Lei 7/1985 desde a publicación no BOP do anuncio da súa aprobación definitiva.” Contra o presente acordo poderase interpoñer recurso contencioso–administrativo, ante a Sala do Contencioso-Administrativo do Tribunal Superior de Xustiza da Comunidade Autónoma, no prazo de dous meses contados a partir do día seguinte da publicación deste anuncio, de conformidade co artigo 46 da Lei 29/1998, de 13 de xullo, da Xurisdicción Contencioso-Administrativa. Malpica de Bergantiños, 11 de xaneiro de 2010. O alcalde accidental Antonio Manuel Pereira Rodríguez